На гэтым месцы, дзе ў ноч з 22 на 23 траўня 1924 года быў забіты легендарны кіраўнік партызанскага атрада Юрка Моніч, сябры Руха Салідарнасці "Разам" узнялі бел-чырвона-белыя сцягі. Ігар Лялькоў распавёў пра апошні бой Юркі Моніча, пра запалохванне жыхароў навакольных вёсак, якія падтрымлівалі антыбальшавіцкую партызанскую барацьбу. І выказаў спадзяванне, што памяць беларускага нацыянальнага героя, які змагаўся за нашую дзяржаву, будзе жыць у народнай памяці і ўшаноўвацца і далей. Хвіліна маўчання завяршыла акцыю.